РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/226-20

29. јануар 2021. године

Б е о г р а д

**З А П И С Н И К**

**ШЕСТЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 22. ДЕЦЕМБРА 2020. ГОДИНЕ**

 Седница је почела у 9,00 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Сања Лакић, Велибор Милојчић, Ненад Барош,Ђорђе Дабић, Биљана Пантић Пиља, Јелена Жарић Ковачевић, Тома Фила и Сања Јефић Бранковић.

Седници су присуствовали и: Милица Николић, заменик члана доц.др Михаила Јокића; Маријан Ристичевић, заменик члана Ђорђа Комленског и Дејан Кесар, заменик члана Жарка Мићина.

 Седници нису присуствовали чланови Одбора: др Александар Мартиновић, Небојша Павловић, Драган М. Марковић, Даниел Ђивановић и Владан Заграђанин, нити њихови заменици.

 Седници присуствују и: Марија Обрадовић, министарка државне управе и локалне самоуправе и Ивана Савићевић, помоћница министарке државне управе и локалне самоуправе.

Председник Одбора је пре преласка на утврђивање дневног реда предложио да се на основу члана 76. Пословника обави заједнички начелни претрес о свим тачкама предложеног дневног реда имајући у виду да су предлози закона међусобно условљени и да су решења у њима међусобно повезана, након чега ће Одбор одлучивати о свакој тачки дневног реда посебно.

Чланови и заменици чланова Одбора су **једногласно** (са 12 гласова „за“) одлучили да прихватe овај предлог.

Председник Одбора је ставио на гласање, а чланови и заменици чланова Одбора су **већином** гласова (11 „за“ и 1 није гласао) утврдили следећи

Д н е в н и р е д

1. Разматрање Предлога закона о изменама Закона о државним службеницима,који је поднела Влада (број 011-1987/20 од 4. децембра 2020. године) у начелу;

2. Разматрање Предлога закона о изменама Закона о запосленима у јавним службама, који је поднела Влада (број 011-1990/20 од 4. децембра 2020. године)у начелу;

3. Разматрање Предлога закона о изменама Закона о систему плата запослених у јавном сектору, који је поднела Влада (број 011 -1992/20 од 4. децембра 2020. године)у начелу;

4. Разматрање Предлога закона о изменама Закона о систему плата запослених у јавном сектору, који је поднела Влада (број 011 -1992/20 од 4. децембра 2020. године)у начелу;

5. Разматрање Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе, који је поднела Влада (број 011-1985/20 од 4. децембра 2020. године) у начелу.

**ЗАЈЕДНИЧКИ НАЧЕЛНИ ПРЕТРЕС О ТАЧКАМА 1,2,3,4. и 5. - Разматрање Предлога закона о изменама Закона о државним службеницима,који је поднела Влада (број 011-1987/20 од 4. децембра 2020. године) у начелу; Разматрање Предлога закона о изменама Закона о запосленима у јавним службама, који је поднела Влада (број 011-1990/20 од 4. децембра 2020. године)у начелу; Разматрање Предлога закона о изменама Закона о систему плата запослених у јавном сектору, који је поднела Влада (број 011 -1992/20 од 4. децембра 2020. године)у начелу; Разматрање Предлога закона о изменама Закона о платама службеника и намештеника у органима аутономне покрајине и јединице локалне самоуправе, који је поднела Влада (број 011-1988/20 од 4. децембра 2020. године)у начелу; Разматрање Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе, који је поднела Влада (број 011-1985/20 од 4. децембра 2020. године) у начелу.**

Председавајући је отворио заједнички начелни претрес у вези са овим тачкама дневног реда и реч дао Марији Обрадовић, министарки државне управе и локалне самоуправе.

**Марија Обрадовић** је истакла да се предложеним изменама утврђује нови рок за почетак примене ових закона којима се уређују плате, накнаде и друга примања у свим деловима јавног сектора. Као разлог је навела ситуацију узроковану пандемије вируса COVID 19 на целој територији Републике Србије 2020. године која још увек траје и која је проузроковала оптерећење јавног сектора.

Навела је да је независно од одлагања закона о реформи плата запосленим у јавном сектору од стране Владе и народних посланика пружена пуна подршка, нарочито запосленима у сектору здравства, усвајањем буџета којим је омогућено повећање плата.

Рекла је да се Предлогом закона о изменама Закона о државним службеницима помера рок за почетак примене обавезног расписивања конкурса за пријем државних службеника за рад на одређено време због повећаног обима посла, на 1. јануар 2023. године, уместо 1. јануара 2021. године. Као разлог је навела потребу да се обезбеди ефикасан рада државних органа и у условима пандемије, а то не би било могуће ступањем на снагу закона 1. јануара 2021. године.

Председавајући је отворио расправу у вези са овим тачкама дневног реда, па како се нико није јавио за реч, закључио је обједињену расправу о тачкама 1,2,3,4. и 5. након чега се прешло на одлучивање о свакој тачки дневног реда понаособ.

**ПРВА ТАЧКА: Разматрање Предлога закона о изменама Закона о државним службеницима,који је поднела Влада (број 011-1987/20 од 4. децембра 2020. године) у начелу.**

Председник је предложио:

* Да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама Закона о државним службеницима, у начелу.
* Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** (са 12 гласова „за“) прихватили наведене предлоге.

**ДРУГА ТАЧКА: Разматрање Предлога закона о изменама Закона о запосленима у јавним службама, који је поднела Влада (број 011-1990/20 од 4. децембра 2020. године)у начелу;**

Председник је предложио:

* Да Одбор, у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о изменама Закона о запосленима у јавним службама, у начелу.
* Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** (са 12 гласова „за“) прихватили наведене предлоге.

**ТРЕЋА ТАЧКА: Разматрање Предлога закона о изменама Закона о систему плата запослених у јавном сектору, који је поднела Влада (број 011 -1992/20 од 4. децембра 2020. године)у начелу;**

Председник је предложио:

* Да Одбор, у складу са чланом 155. став 2. Пословника, одлучи да предложи Народној скупштини да прихвати Предлог закона о изменама Закона о систему плата запослених у јавном сектору, у начелу.
* Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** ( са12 гласова „за“) прихватили наведене предлоге.

**ЧЕТВРТА ТАЧКА: Разматрање Предлога закона о изменама Закона о систему плата запослених у јавном сектору, који је поднела Влада (број 011 -1992/20 од 4. децембра 2020. године)у начелу;**

Председник је предложио:

* Да Одбор, у складу са чланом 155. став 2. Пословника, одлучи да предложи Народној скупштини да прихвати Предлог закона о изменама Закона о платама службеника и намештеника у органима аутономне покрајине и јединице локалне самоуправе, у начелу.
* Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно**  (са 12 гласова „за“).прихватили наведене предлоге.

**ПЕТА ТАЧКА: Разматрање Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе, који је поднела Влада (број 011-1985/20 од 4. децембра 2020. године) у начелу.**

Председник је предложио:

* Да Одбор, у складу са чланом 155. став 2. Пословника, одлучи да предложи Народној скупштини да прихвати Предлога закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе, у начелу.
* Да за известиоца на седници Народне скупштине буде одређен председник Одбора Владимир Ђукановић.

Чланови и заменици чланова Одбора су **једногласно** (са 12 гласова „за“) прихватили наведене предлоге.

Седница је завршена у 9,20 часова.

СЕКРЕТАР ПРЕДСЕДНИК

Сања Пецељ Владимир Ђукановић